**Referat af  
  
ORDINÆR GENERALFORSAMLING**

**i Vejlauget Breelte Haven**

Tid: 23. september 2004, Kl. 19.00  
Sted: Breelte Haven 18

Tilstede: nr. 6, 10,14, 16, 18, 30, 34 og 36

**Dagsorden:**

1. Valg af dirigent  
2. Valg af referent  
3. Formandens beretning  
4. Fremlæggelse af regnskab og forslag til kontingent til godkendelse  
5. Fremlæggelse af budget for evt. større vedligeholdelsesarbejder til godkendelse  
6. Eventuelle indkomne forslag medlemmerne  
7. Valg til bestyrelsen samt suppleanter  
8. Valg af revisor og revisorsuppleant  
9. Eventuelt

**1. Valg af dirigent**Leif Rump (nr. 30) blev valgt til dirigent, og konstaterede at generalforsamlingen var indkaldt på lovlig vis og med lovligt varsel.  
 **2. Valg af referent**Pernille Ravn (nr. 10) blev valgt til referent.  
 **3. Formandens beretning**  
Leif Rump kunne berette at den eneste aktivitet i det forløbne år har været at opkræve kontingent hos grundejerne. Der har ikke været udført vedligeholdelsesarbejder eller lign. med omkostninger for vejlauget.

Til spørgsmål vedr. vinterens snerydning svarede formanden, at det er aftalt, at grundejerforeningen står for snerydningen i hele området. Ansvaret ligger dog stadig hos den enkelte grundejer. Der var ønske om en lidt mere effektiv snerydning, så snevolde foran indkørsler undgås, hvilket formanden vil videreformidle til grundejerforeningens formand.  
   
Herudover ingen bemærkninger til formandens beretning.

**4. Fremlæggelse af regnskab og forslag til kontingent til godkendelse**  
Regnskab f.p. 01.07.2003-30.06.2004 blev fremlagt og godkendt. Alle har indbetalt kontingent. Der har ikke været udgifter i regnskabsperioden. Vejlaugets formue udgør kr. 8.005,00 kr., hvilket beløb er anbragt hos Nordea, Kongevejs Centret. Regnskabet vedlægges.

Bestyrelsen foreslog uændret kontingent kr. 400,00 f.p. 01.07.2004-30.06.2005, idet vedtægternes § 5 foreskriver, at vejlauget kan opretholde en kassebeholdning på kr. 20.000 (2002/10). Forslaget blev vedtaget. Nyt kontingent opkræves ca. 01.10.2004.

Vejlauget har mulighed for at opkræve gebyr for forespørgsler fra f.eks. ejendomsmæglere vedr. laugets regnskaber, evt. restancer mm. Det blev vedtaget at opkræve kr. 100,00 pr. sådan forespørgsel.

**5. Fremlæggelse af budget for evt. større vedligeholdelsesarbejder til godkendelse**Intet af behandle. Formanden bemærkede at græs er fjernet fra kantstene.  
 **6. Eventuelle indkomne forslag fra medlemmerne**Intet at behandle.  
 **7. Valg til bestyrelsen samt suppleanter**Valg til bestyrelsen:  
Birgit Elkjær Ascanius (nr. 18) stillede op til genvalg, og blev genvalgt.  
Malene Heesche Hammer (nr. 4) ønskede at fratræde.  
Pernille Ravn (nr. 10) blev af bestyrelsen foreslået som nyt medlem, og blev valgt.  
Leif Rump (nr. 30) stillede op til genvalg, og blev genvalgt.

Valg af suppleanter:  
Annette Christiansen (nr. 28) stillede op til genvalg, og blev genvalgt.  
Pernille Ravn (nr. 10) er indtrådt i bestyrelsen, hvorfor Karina (nr. 16) blev foreslået som ny suppleant, og blev valgt.

**8. Valg af revisor og revisorsuppleant**Revisor:  
Frank Pedersen (nr. 14) stillede op til genvalg, og blev genvalgt.

Revisorsuppleant:  
Michael Petersen (nr. 38) stillede op til genvalg, og blev genvalgt.

**9. Eventuelt**Jonas og Tina Buch, som er nye ejere af nr. 34 takkede for den varme velkomst naboerne havde givet dem.

Mødet blev hævet kl. 19.45 og formanden takkede for god ro og orden.

Referent:                                                                           Formand/dirigent:  
   
   
Pernille Ravn                                                                     Leif Rump